《误佳期　写恨》
清代·沈谦

深院斜阳欲坠。满地平芜剪翠。此时相遇悄无人，故闪银屏背。

露手不成招，热面翻含愧。多情全不是书中，此意真难会。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。